Documente necesare  14–18 ani
CIS obligatoriu

Informații generale
La împlinirea vârstei de 14 ani, minorul are obligația ca, în termen de 15 zile, să se prezinte însoțit de unul dintre părinți, de reprezentantul legal sau de persoana desemnată din cadrul centrului specializat, la Serviciul Public Comunitar Local de Evidență a Persoanelor, în raza teritorială a domiciliului părinților, pentru a solicita eliberarea primului act de identitate.
Termenul de soluționare a cererilor (CIS – Carte de Identitate Simplă) este de 30 de zile.

· Certificat de naștere, original
· Act de identitate anterior (dacă există)
· Certificat căsătorie părinți/ certificat divorț însoțit de convenție/Hotărâre de divorț definitivă și irevocabilă, original
· Actul de identitate al unuia dintre părinți sau al reprezentantului legal/permis de ședere permanentă (părinte cetățean străin)-original (document cu care se realizează și dovada adrese de domicliu)
· Chitanța reprezentând contravaloarea CIS (Carte de Identitate Simplă) – 40 Ron

Valabilitate: 5 ani
Mențiuni: Cererea se semnează de titular. Prezența personală este obligatorie. CIS se înmânează minorului sau unuia dintre părinți /reprezentant legal

-----------------------------------------------------------------------------------------------------------------------------------------------------------------------------------------------

Documente necesare  18+ ani
CIS obligatoriu

· Act de identitate, cu excepția pierderii, furtului sau distrugerii acestuia
· Certificat de naștere, original
· Certificat de căsătorie / divorț (dacă este cazul), original
· Dovada adresei de domiciliu, original
· În cazul în care solicitantul are domiciliul într-un imobil, proprietatea altei persoane, găzduitorul trebuie să-și exprime consimțămantul de primire în spațiu și să prezinte documentul cu care face dovada dreptului de proprietate în original
· Chitanța reprezentând contravaloarea CIS (Carte de Identitate Simplă) – 40 Ron
· DECLARAŢIA DE PRIMIRE ÎN SPAŢIU A GĂZDUITORULUI poate fi dată în țară, cu cel mult 90 de zile înainte de data depunerii cererii pentru eliberarea actului de identitate în faţa:
1. poliţistului de siguranţă publică;
2. notarului public;
3. în fața personalului cu atribuții pe linie de evidența persoanelor din cadrul S.P.C.L.E.P. pe raza căruia locuiește găzduitorul, urmând ca aceasta să fie transmisă informatic de către funcționarul de evidență a persoanelor la serviciul de evidență a persoanelor unde se depune cererea pentru eliberarea actului de identitate.
         ori, în străinătate, cu cel mult 6 luni înainte de data depunerii cererii pentru eliberarea actului de identitate:
1. la misiunea diplomatică sau oficiul consular de carieră al României din străinătate;
2. la autorităţile străine competente (în acest caz, declaraţia de primire în spaţiu va fi prezentată tradusă, legalizată şi apostilată - unde este cazul);
ori, online,  în portalul HUB de servicii al Ministerului Afacerilor Interne, accesând link-ul https://hub.mai.gov.ro/  secțiunea "Identitate persoană"- "Exprimarea consimțământului pentru primire în spațiu"
· În cazul eliberării primului act de identitate după împlinirea vârtei de 18 ani este necesară declarația unuia dintre părinți ori a unei terțe personae din care să rezulte faptul că identitatea declarată în cererea pentru eliberarea actului de identitate , coroborată cu imainea facială ori fotografia atașată cererii,  aparține solicitantului.Notă: Declarația unuia ditre părinți ori a unei terțe personae se dă în prezența personalului serviciilor publice comunitare de evidență a persoanelor, or după caz a celui consular care primește cererea pentru eliberarea actului de identitate
Documente cu care se face dovada adresei de domiciliu-click aici (sare la fișierul dovada_domiciliu.pdf)

Valabilitate: 10 ani (nelimitată după 70 ani)
Mențiuni: Cererea se semnează de titular.

